Kriteriji i mjerila ocjenjivanja
	LIKOVNA KULTURA
	ODLIČAN (5)
	VRLO DOBAR (4)
	DOBAR (3)
	DOVOLJAN (2)

	STVARALAŠTVO 
	svoju ideju razvija samostalno i skicira ju
ideje su originalne
posjeduje sposobnost improvizacije
promišlja o uratku
	skicira svoju ideju 
ideje su originalne
posjeduje sposobnost improvizacije
promišlja o uratku
	traži pomoć učitelja ili suučenika za izražavanje
svoje ideje u obliku skice
trudi se izbjegavati šablone
	često rabi sheme u skiciranju ideje
potrebno je dodatno upućivati i poticati učenika 

	PRODUKTIVNOST

	samostalno rabi likovni jezik, likovne materijale i tehnike
vrlo se vješto služi likovnim sredstvima i tehnikama
estetski oblikuje uradak
vodi računa kako je motiv prikazan (smještaj, kompozicija, ravnoteža)
ulaže trud
dovršava svaki vlastiti uradak
maštovito kombinira materijal i kreativno donosi rješenje likovnog problema
uratci su bogati detaljima i potpuni
	rabi likovni jezik, likovne materijale i tehnike
vrlo se dobro služi likovnim sredstvima i tehnikama
kombinira različite materijale uz sugestije učitelja s manjim estetskim senzibilitetom
vodi računa kako je motiv prikazan (smještaj, kompozicija, ravnoteža)
radovi su bogati detaljima, no djeluju nedovršeno
uz učiteljeve sugestije uspijeva pronaći rješenje likovnog problema
dovršava gotovo svaki vlastiti uradak
	oblikuje uradak pojednostavljeno i bez puno detalja
radovi nepotpuni, često nedovršeni, a prostor neorganiziran
	radovi su siromašni detaljima, često nepotpuni i nedovršeni, s neorganiziranim
prostorom

	KRITIČKO MIŠLJENJE I KONTEKST
	aktivno sudjeluje u analiziranju vlastitog i tuđeg uratka argumentiranim stavovima i mišljenjem
kritički se osvrće u rješenje likovnog problema
povezuje i uspoređuje likovne elemente između umjetničkih djela i svojeg rada
estetski osjetljiv
	sudjeluje u analiziranju vlastitog i tuđeg uratka argumentiranim stavovima i mišljenjem
kritički se osvrće u rješenje likovnog problema
povezuje i uspoređuje likovne elemente između umjetničkih djela i svojeg rada
estetski osjetljiv
	uz pomoć učitelja i suučenika analizira vlastiti/tuđi uradak
teže objašnjava svoj kritički stav
estetski je manje osjetljiv
	rijetko iznosi svoj kritički stav
estetski nije osjetljiv


Važan dio vrednovanja su i bilješke kojima se prati rad, ali i napredovanju učenika te njegov odnos prema radu. Osim bilježaka koje pokazuju kakav je odnos učenika prema radu najvažniji dio su povratne informacije kao dio vrednovanja za učenje i kao učenje. Osim bilješki u imeniku važan dio vrednovanja su i rubrike za samovrednovanje i vršnjačko vrednovanje te različite liste procjena, izlazne kartice i sl. koje se nalaze u materijalima učenika kao i usmeno formativno vrednovanje koje je važna povratna informacija za učenika u procesu poučavanja i učenja. 
PRIMJER - BILJEŠKE O ODNOSU PREMA RADU:
· Učenik redovito i na vrijeme ispunjava svoje obveze npr. predaje zadaću, radi na satu.
· Učenik na satu sudjeluje u radu no ne ispunjava zadatke koje samostalno treba napraviti kod kuće.
· Pokazuje inicijativu i dobre organizacijske sposobnosti u timskom radu. 
· U suradnji s drugim učenicima pokazuje nesigurnost.
PRIMJER - BILJEŠKE VREDNOVANJA ZA UČENJE I KAO UČENJE:
· Iako se na satu trudi i sudjeluje u raspravama rezultati u provjerama znanja pokazuju da učenik ne usvaja trajnije ta znanja pa bi trebalo češće samostalno kod kuće ponoviti.
· Učenik lijepo formulira rečenice u svojim odgovorima i povezuje činjenice no pokazuje nedovoljnu usvojenost pojedinih pojmova. Pokušati s grafičkim organizatorima znanja dodatno ponoviti naučeno.
· Vrlo uspješno interpretira svoj istraživački rad no u zaključku rada ne povezuje svoje dobivene rezultate. Treba jasnije povezati postavljene hipoteze i dobivene vlastite rezultate.
· U vrednovanju svog rada učenik vrlo jasno povezuje i argumentira sve prednosti i nedostatke.
· Precizno i pregledno prikazuje rezultate svog rada te na osnovu njih dolazi do zaključaka.
· Ocjene iz oba elementa vrednovanja jednako su vrijedne u formiranju zaključne ocjene. 
